
PARLAMENTUL ROMÂNIEI

CAMERA DEPUTAŢILOR
	 COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 14.10.2009               

 Pl-x 471/2009                     


AVIZ
asupra Proiectului de Lege pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului "Prima casă"
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.60/2009 privind unele măsuri în vederea implementării programului "Prima casă" , trimis cu adresa nr. PLx 471 din 5 octombrie 2009 şi înregistrată cu nr. 31/879 din 6 octombrie 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în condiţiile art. 115 alin. (5) teza a III – a din Constituţia României Republicată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  14 octombrie 2009.
Proiectul de lege are ca obiect de reglementare necesitatea implementării măsurilor anticriză iniţiate de Guvernul României, dezvoltarea procesului de creditare şi facilitarea accesului persoanelor fizice la achiziţionarea de imobile pentru locuit.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 409 din 6 iunie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă face parte din categoria legilor ordinare. 
PREŞEDINTE,                        




SECRETAR,

 Daniel BUDA              




Gabriel ANDRONACHE
  Consilier, 
Iuliana Fuiorea

